
11. Compartimentul management de caz persoane adulte cu dizabilități și persoane vârstnice aflate în sistem rezidențial

a) informează și consiliază persoanele în legătură cu prevederile Legii nr. 17/2000 privind asistența socială a persoanelor vârstnice și ale Legii nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;
b) asigură aplicarea metodei managementului de caz în domeniul protecției persoanelor adulte cu dizabilități și a persoanelor vârstnice beneficiare de servicii sociale în cadrul centrelor din structura Direcției Generale de Asistență Socială și Protecția Copilului a Județului  Suceava; 
c) asigură îndrumarea și coordonare metodologică a echipei multidisciplinare din cadrul centrelor rezidențiale pe întreg procesul de furnizare a serviciilor sociale către persoanele adulte cu dizabilități și persoane vârstnice;
d) depune diligențele necesare pentru reabilitarea persoanei adulte cu dizabilități conform planului personal privind măsurile de asistență socială, urmărește întocmirea planului de îngrijire și asistență pentru persoanele vârstnice din centre, stabilind obiective pe termen scurt, mediu și lung precizând modalitățile de intervenție, furnizarea de informații și de orientarea persoanei vârstnice către servicii comunitare adecvate situației. 
e) verifică și reevaluează trimestrial și ori de câte ori este cazul modul de îngrijire  a persoanei adulte sau persoanei vârstnice pentru care  s-a instituit o măsură de asistență socială  în vederea menținerii, modificării sa u revocării măsurii stabilite care respecta identitatea, integritatea si demnitatea persoanelor adulte cu dizabilități și și a persoanelor vârstnice;
f) acordă persoanei adulte cu dizabilități și persoanei vârstnice asistență și sprijin pentru exercitarea dreptului său la libera exprimare a opiniei;
g) asigură colaborarea și implicarea activă a familiei/reprezentantului legal și a adultului și îi sprijină pe aceștia în toate demersurile întreprinse pe tot parcursul managementului de caz;
h) dezvoltă relațiile cu comunitatea și cu alte instituții publice sau organizații ce pot sprijini demersurile pentru soluționarea cazurilor;
i) colaborează cu Serviciile de asistență socială ale consiliilor locale, ONG-uri, instituții publice și private alte organisme și organizații în vederea asigurării unor servicii de calitate adecvate nevoilor persoanelor adulte aflate în dificultate și a celor vârstnice;
j) acționează pentru atingerea obiectivelor pe termen scurt, mediu și lung prevăzute în strategia D.G.A.S.P.C., referitoare la restructurarea, organizarea și dezvoltarea sistemului de protecție a adultului aflat în dificultate, după adoptarea și aprobarea acesteia, potrivit atribuțiilor ce îi revin;
k) întocmește și redactează lucrări de sinteză și lucrări statistice privind protecția persoanelor adulte
l) întocmește Planul individual de servicii pentru persoanele adulte cu dizabilități beneficiare de servicii sociale în cadrul centrelor rezidențiale din structura Direcției Generale de Asistență Socială și Protecția Copilului a Județului Suceava și îl înaintează spre avizare Serviciului de evaluare complexă a persoane adulte cu handicap
m) completează evaluarea situației socio-economice a persoanei adulte aflate în nevoie, a nevoilor și resurselor acesteia. Asigură furnizarea de informații și servicii adecvate în vederea refacerii și dezvoltării capacităților individuale și ale celor familiale necesare pentru a depăși cu forțe proprii situațiile de dificultate, după epuizarea măsurilor prevăzute în planul individualizat privind măsurile de asistență socială; 
n) primește și verifică în termen legal, toate sesizările, petițiile și reclamațiile legate de eventualele situații de risc în care sunt implicate persoane adulte aflate în dificultate și vârstnice; 
o) inițiază și aplică măsuri de prevenire și combatere a situațiilor de marginalizare și excludere socială a persoanelor vârstnice;
p) depune diligențe și colaborează cu Serviciul Juridic pentru clarificarea situației juridice a persoanei adulte aflate în dificultate și a persoanei vârstnice, inclusiv pentru înregistrarea tardivă a nașterii acesteia.
